**RIMSKA KULTURA I CIVILIZACIJA**

**UVOD**

Latinski jezik je dobio ime po italskom plemenu Latina koje je živjelo u pokrajini Lacij (Latium), s gradom Rimom (Roma).

Granice Rimskog carstva su sezale od današnje Škotske, Rajne i Dunava na sjeveru do Sahare i Etiopije na jugu, i od Perzijskog zaljeva na istoku do Gibraltara na zapadu.

Ilirska plemena: Histri, Dalmati, Liburni, Japodi. To područje se zvalo **Illyricum (Ilirik).** Kraj između Drave, Dunava i Save zvao se **Pannonia (Panonija)**, a od Save do Jadranske obale **Dalmatia (Dalmacija).**

**Povijest Rima**

Splet mitova i legenda. Praotac Rimljana **Eneja** iz Troje, sin Anhiza I božice Venere, bježi iz razorene Troje, ugošćuje ga **Didona** koju on ostavlja, a ona ga proklinje bacivši se na mač. Eneja dolazi na italske obale, ženi se **Lavinijom**,kćerkom kralja **Latina**, te ubija u dvoboju njezina zaručnika Rutulca **Turna**. Enejin sin **Askanije Jul** osniva prvo naselje **Albu Longu**. U Rimu je vladao Numitor. Njega je zbacio s prijestolja njegov brat Amulije, ubivši mu sina i učinivši kćer **Reu Silviju** vestalkom. U nju se zaljubio bog **Mars** i ona mu rodi blizance **Romula i Rema.**

U povijest Rima spada još i otmica Sabinjanki, kojima su Rimljani oteli kćeri, ali su kasnije sklopili primirje. Sabinjanin **Tit Tacije** je postao Romulov suvladar. Rim je nastao na sedam brežuljaka: **Palatin, Aventin, Eskvilin, Celij, Viminal, Kvirinal i Kapitolij**, imao je sedam kraljeva: **Romul, Numa Pompilije, Tul Hostilije, Anko Marcije, Tarkvinije Prisko, Servije Tulije, Tarkvinije Oholi.** Servije Tulije sve stanovnike Rima dijeli prema imutku na pet razreda, koji su se zvali klase. Gali prodiru u Rim, ali ih sa brežuljka Kapitolija, na upozorenje gusaka, Rimljani strovaljuju.

**Razvitak Rima**

**Forum Romanum** je mjesto gdje se održavao društveni život grada. Kapitolij postaje središte vjerskog kulta i simbol rimske vlasti: hramovi Jupiteru, Junoni i Minervi. Pompej na **Martovu polju** gradi prvo kazalište, a Agripa nove vodovode.

**Građevine: Velika arena – Amphiteatrum Flavium – Kolosej, Circus Maximus** – veliki stadion gdje su se održavale trke konjskih zapreka; mnogi hramovi, sačuvana samo dva: Panteon i maleni Vestin hram, slavoluci, Hadrijanov mauzolej.

Rimske građevine kod nas: Salonae (Solin), Mursa (Osijek), Siscia (Sisak), Dioklecijanova palača u Splitu i Arena (amfiteatar) u Puli građena od cara Vespazijana. Na forumu su se održavale narodne skupštine (comitia), zasjedao je Senat, održavale su se vjerske svečanosti i prve borbe gladijatora. Ugledni patricij je imao štićenike (clientes) koji su ga pratili na Forum. On je bio zaštitnik (patronus)

Građevine na Forumu: **kurija (curia)** – u njoj je zasjedao Senat. Prostor ispred kurije zvao se **komicij (comitium)**, gdje se održavala narodna skupština, **govornica (rostra), Kuća Vestalinki (Atrium Vestae)** – održavaju vječni plamen u boginjinu hramu, dva hrama: Kastoru i Poluksu i bogu Saturnu. Rimljani u dodiru sa grčkom kulturom grade trijemove - **bazilike, Basilica Aemilia i Basilica Iulia**.

Rimska porodica – **familia**, otac obitalji – **pater familias = patria potestas**. Tri osnovne vrline su se stjecale u krugu obitelji: pobožnost (pietas), odgovornost (gravitas) i jednostavnost (simplicitas). Robovi oslobođenici – **liberti** ili **libertini**. Odgoj i obrazovanje – nakon sedme godine dijete je pohađalo javnu školu koju je vodio učitelj **grammaticus**, gdje se učilo čitati, pisati i računati. Između 12 i 15 prelazilo se u školu **retora**.

Muška odjeća i obuća – **toga i tunika**. Togu su nosili slobodni građani i to samo izvan kuće i za vrijeme javnih nastupa. **Toga praetexta –** imala je grimizni rub i nosili su je viši državni činovnici i dječaci do 17 godine, a onda se oblačila **toga pura** ili **toga virilis**. Tunika je bila kućno odjelo običnog puka. Sandale **(solae)**, kožnate čizmice **(calcei)** i posebne vojničke čizme **(caligae)**.



Rimska kuća – **domus**. Sve su glavne prostorije gledale na **atrij (atrium)** u koji se ulazilo s ulice kroz hodnik **(vestibulum)**. S obiju njegovih strana bili su dućani **(tabernae)**. Atrij je na krovu imao poveći otvor **(compluvium)**, kišnica koja se s njega slijevala padala je u bazen **(impluvium)**. Na drugoj strani atrija nasuprot vestibula bio je **tablinum** – služio je kao blagovaonica. Iza tablina je vrt **(peristylum)** okružen natkritim trijemom sa na stupovima. U peristilu je bila sagrađena oveća natkrita prostorija **(oecus)** – kao ljetna blagovaonica.

**Insulae (otoci)** – kuće za iznajmljivanje, do 20 metara su bile visoke

 ****

Ekonomija Rima – veliki zemljišni posjedi – latifundije. Najpoznatije ceste: Via Appia, Via Popilia, Via Salaria, Via Flaminia, Via Aemilia, Via Aurelia i Via Aemilia Scauri. Najveće luke – u Rimu Ostija, u Hispaniji Massilia.

**Villa suburbana** – kuća za odmor. **Villa rustica** – skup zgrada na imanju veleposjednika, koje mu je donosilo prihode.

**Škola** – sa sedam godina čitanje i pisanje je podučavao **magister ludi**, a nakon toga **grammaticus i calculator**.

**Zemlja Itala** – dvije velike kulture – na sjeveru kultura Etruščana, a na jugu (Sicilija) grčka kultura. Između njih su bili Latini sa Rimom. Sicilija je bila grčka naseobina **(Magna Graecia).** Između su bila razna italska plemena: Umbri, Oski, Samnićani, Latini. Preko Etruščana su Rimljani upoznali grčki alfabet.

**Ratovi i osvajanja** – od 753. Do 510. Rimom vladaju kraljevi. Nakon Romula Rimom vladaju Etruščani i to 210 godina. Borba protiv epirskog kralja Pira, 272. pr. Kr. osvojen grčki grad Tarent u južnoj Italiji. Punski ratovi – protiv Kartage, najjače države u zapadnom djelu Mediterana (sjeverna afrička obala, Sicilija, Korzika, Sardinija, Baleari i jugoistočna obala Hispanije). Tri rata u 118 godina. Prvi rat (264. – 241. pr. Kr.) – osvojena Sicilija. Drugi rat (218. – 201. pr. Kr.) – Hanibal razara hispanski grad **Sagunt** koji je bio saveznik Rima. Kod **Kane** 216. pr. Kr. Rimljani gube. Scipion osvaja Hispaniju i dolazi u Afriku i 202. pobjeđuje Hanibala kod **Zame**. Treći rat (149. – 146. pr. Kr.) – Kartaga je razorena i nastala je provincija Afrika. Borba s Ilirima pod kraljicom Teutom, 148. pr. Kr. osvojena je Makedonija, a 146. pr. Kr. grčki grad Korint. U 1. stoljeću pr. Kr. Cezar osvaja Galiju, a Pompej Bitiniju, obale Crnog mora i Siriju. 31. pr. Kr. Oktavijan u bici kod **rta** **Akcija** osvaja Egipat. U doba carstva nove provincije: Recija, Norik, Panonija, Mezija i Germanija. U vrijeme cara Klaudija osvojena je Britanija i Trakija, a za cara Trajana Dacija i Mezopotamija. Za Trajanove je vlasti (98. – 117. pos. Kr.) Rimsko Carstvo dostiglo najveći vrhunac. 395. pos. Kr. Carstvo je podijeljeno na Istočno i Zapadno.

**Knjige** – arak papira zvao se **charta** koje su se omotale oko drvenog štapića **(umbilicus)** i zbog toga je dobila naziv **volumen**. Drugi materijal je pergament. **Biblioteke** – knjižarska poduzeća za izradu i prodaju knjiga gdje je radilo oko desetak obrazovanih robova **(servi literati)**. **Izdavači (literati)** su otvarali knjižare na Forumu, prva takva poznata od Azinija Poliona 39. pr. Kr.

Rimljani su imali terme **(thermae)** i vodovode **(aquaeductus)**. Kod nas u **Varaždinskim Toplicama (Aquae Iassae)** i u **Solinu**.

Jedini očuvani grad su **Pompeji** koje je 79. pos. Kr. zatrpala vulkanska lava Vezuva zajedno sa **Herkulanejom** i **Stabijem**.

Rimski ostaci u Hrvatskoj – villa rustica na Velom Brijunu, Arena u Puli, Augustov hram i slavoluk pobjede pulske obitelji Sergijevaca isto u Puli, 300. pr. Kr. sagrađena je Dioklecijanova palača u Splitu, grad Poreč (Parentium) ima isti raspored ulica kao i rimski, tj. dvije glavne ulice **cardo** i **decumanus**. Isto tako i Zadar (Iader).

**Rimska mitologija**

Pod utjecajem Grka i Etruščana. Kod Etruščana božansko trojstvo Tinija-Uni-Minerva = Jupiter-Junona-Minerva. Vjerski sinkretizam je vidljiv u dvanaest pari bogova kod Grka: **Jupiter =** Zeus – bog neba, svjetlosti i munje, gospodar svijeta, zaštitnik rimske države koji donosi pobjedu (Iuppiter Victor) i zaustavlja neprijatelje (Iuppiter Stator), imao je hram na Kapitoliju. **Junona =** Hera– zaštitnica vjenčanja, braka, rađanja i porodice, te čitavog Rima. **Neptun =** Posejdon– bog mora i prekomorske trgovine. **Minerva =** Atena– zaštitnica zanata i svakog ljudskog djelovanja. **Mars =** Ares– bog rata, za njegove svetkovine svećenici Salii izvode ples pod oružjem. **Venera =** Afrodita– boginja ljepote, buđenja i cvjetanja prirode u proljeće. **Apolon =** Apolon– sin Zeusa i Lete, bog zdravlja i umjetnosti. **Dijana =** Artemida– Apolonova sestra, boginja plodnosti, divljači i šuma. **Cerera =** Demetra– boginja plodnosti, žetvenih radova i zaštitnica svih usjeva. **Vulkan =** Hefest– bog vatre i kovačke vještine, muž Venerin. **Vesta =** Hestija– boginja kućne vatre, kućnog i javnog ognjišta (focus publicus). **Merkurije =** Hermo– bog trgovine i zaštitnik putnika, vodič mrtvih i glasnik bogova.

Ostali važni bogovi – **Saturn** - bog sjetve i zaštitnik poljoprivrednih radova. Saturnalije kao vjerske svečanosti su se slavile krajem mjeseca prosinca. **Jan** – bog prolaza i bog svakog početka, prikazan s dva lica. **Pluton =** Had – bog podzemnog svijeta. Demoni zaštitnici: **Lari (Lares)** – zaštitnici svake pojedine kuće (Lar familiaris). **Mani (Manes)** – predstavljali su duše pokojnika. **Penati (Penates)** – kućna božanstva i zaštitnici zaliha hrane, žrtveno mjesto bilo im je kućno ognjište.

**Rimska država**

509. pr. Kr. protjeran je kralj Tarkvinije Oholi i uspostavljena je republika. Na čelu republike bila su dva konzula **(consules),** prva dvojica Tarkvinije Kolatin i Junije Brut, čija vlast je trajala godinu dana. Još u doba kraljeva postojale su dvije državne ustanove – **skupština (comitia)** gdje se raspravljalo o određenim državnim pitanjima i **senat (senatus)** – vijeće staraca, prvaka rodova, koji su pazili da se čuvaju običaji, davali su i savjete kralju. Ratovi s Etruščanima, Galima, Samnićanima.

**Patriciji** – pripadnici nekadašnjeg rodovskog plemstva, imali su svu političku vlast, najbolji dio obradive zemlje i potpuno građansko pravo. **Plebejci** – obični puk, samo neka prava je imao, nisu mogli biti birani u senat niti biti konzuli. Bili su zemljoposjednici, obrtnici i trgovci. 494. pr. Kr plebejci odlaze na Aventin, a nakon toga ih patriciji vraćaju i daju im pravo birati dva tribuna **(tribuni plebis)**, koji mogu utjecati na odluku senata – **veto**. Nakon toga su mogli birati i konzule iz svojih redova.

Deset uglednih ljudi **(decemviri legibus scribundis)** objavili su zakone i napisali ih na 12 mjedenih ploča **(leges duodecim tabularum)** postavljenih na Forumu 451. pr. Kr. **Nobilitet** – stari patricijski rodovi i bogate plebejske obitelji stvaraju novi društveni sloj, zasnovan na latifundijama i na bogatstvu. Iz njegovih redova birani su senatori i magistrati.

Reforme braće Grakho – Tiberije je 133. pr. Kr. izabran za pučkog tribuna, vrši agrarnu reformu zbog latifundija: nitko nije mogao imati više od 500 jutara zemlje. Nakon toga je ubijen. Njegov brat Gaj je dvaput izabran za tribuna – 123. pr. Kr. Njegove važne odredbe: plebejcima se prodaje žito po nižim cijenama, sudska ovlaštenja prelaze sa senatora na stalež vitezova, osnivanje kolonija, vitezovi postaju staleški red (ordo equester). Ustanci robova na Siciliji. Spartakov ustanak (73. -71. pr. Kr.). Spartak – gladijator u Kapui i rob iz Trakije, kod Vezuva poražava rimsku vojsku. Marko Licinije Kras ga pobjeđuje.

**Građansko ratovi** – dvije stranke – **optimati i populari**. Gaj Marije – pobjeđuje numidskog kralja Jugurtu, te Cimbre i Teutonce. Senat daje zapovjedništvo optimatu Luciju Korneliju Suli. Sula se osvećuje Mariju i objavljuje popis Marijevih pristaša **(tabula proscriptionis)**. **Cezar** – Marijev nećak, tribun, kvestor, edil, vrhovni svećenik, propretor u Hispaniji. **Gnej Pompej** – Sulin vojskovođa, tjera kralja Mitridata iz Male Azije.

**Prvi trijumvirat** – Cezar, Pompej i Kras. Rat Cezara i Pompeja. 15.III.44. pr. Kr. Cezar je ubijen od Bruta i Kasija. **Drugi trijumvirat** – Oktavijan, Antonije i Lepid. Lepid je dobio Hispaniju, Antonije Galiju, a Oktavijan Afriku i Siciliju. Propast republike, poraz Bruta i Kasija kod Filipa 42. pr. Kr. Antonije se zarati s Oktavijanom zbog Egipta i Kleopatre. Poraz Antonija 31. pr. Kr. kod rta Akcija.

**Senat i narod rimski – Senatus Populusque Romanus (SPQR)** 31. pr. Kr. pada republika i započinje doba Carstva do 476. pos. Kr. Uprava – **magistrati (magistratus)** – činovnici koji su obavljali određene političke funkcije u državi. Najvišu su upravnu vlast imali konzuli, a senat je predstavljao savjetodavno vijeće vrhovnih magistrata i bio je tvorac cjelokupne vanjske i unutrašnje politike Rima. **Senat i senatori** – u republici: objavljivanje rata i sklapanje mira, vođenje vanjske politike, raspolaganje državnim novcem i potvrđivanje zaključaka narodne skupštine. Popis senatora **(album)** sastavljali su konzuli, a kasnije cenzori. Senator na tom čelu zvao se **princeps senatus**. Odluka se zvala **senatus consultum** ili **decretum**. Sjednice su se održavale u zgradi na Forumu – **curia Hostilia**.

**Magistrature – magistratus** – dvije stvari – tako se zvala politička služba koju je obavljala neka osoba izabrana od naroda, ali se isto tako nazivao i vršilac te službe (magistrat). **Redovne magistrature** – izbor se vršio svake godine: konzulat, pretura, cenzura, služba edila, pučki tribunat i kvestura. **Izvanredne magistrature** – obavljale su se povremeno: diktator (6 mjeseci), zapovjednik konjaništva, međuvladar i upravitelj grada. **Konzuli (consules)** – vrhovni činovnici s najvišom vojničkom, političkom i upravnom vlašću. **Pretori (praetores)** – sudska služba. **Cenzori (censores)** – svake pete godine, sastavljaju popis građana i njihove imovine, ispituju vladanje građana. **Edili (aediles)** – brinu se za normalno odvijanje života u gradu. **Pučki tribuni (tribuni plebis)** – nepovredivi **(sacrosancti)**, pravo **veta**, pravo sazivanja skupština, a od 297. pr. Kr. i senata. **Kvestori (questores)** – upravljaju državnom blagajnom, čuvaju arhive i vode knjife prihoda i rashoda. **Diktator (dictator)** – biraju se ako državu zadesi neka izvanredna opasnost i unutrašnji nemir. Svaka je magistratura bila čast **(honor)**. Red magistrature od kvesture do konzulata zvao se **cursus honorum**.

**Skupštine** – **comitia – comitia curiata** – po rodovskim bratstvima, **comitia centuriata** – sazivaju je najviši magistrati u vezi nekih važnih odluka, **comitia tributa** – prema pripadnost svojoj općini.

**Rimski novac –** prvi od lijevane bronce – **as libralis**, srebrni novac – **sestertius** i **denarius**. Pred kraj republike i zlatan novac – **aureus**. Kovao se u hramu boginje Junone.

**Status građana i gradova** – **kolonija** – grad osnovan na osvojenom teritoriju. **Municipij (municipium)** – autonoman grad, ali bez prava glasa. To su bili postojeći gradovi koji su došli pod rimsku vlast. **Saveznički gradovi (civitates foederatae)** – gradovo koji su priznali rimsku vlast **(Parentium, Salonae, Siscia i dr.)**.

**Obredi i svećenici** – obredna mjesta – sveti gajevi ili hramovi pojedinih bogova. Žrtve – istovremeno žrtvovanje svinje, ovce i bika – **suovetaurilia**. Svećenici su imali svoja udruženja – kolegije. **Pontifex maximus** – vrhovni svećeniku rimskoj državi. Kolegij od 12 svećenika zvanih Arvalska braća **(fratres Arvales)** brinuo se o kultu boginje Cerere. Svećenici pojedinih bogova zvali su se **flamini**, Vestalke su čuvale svetu vatru. Tumačenje budućnosti prema ptičjem letu zvalo se **auspicium** ili **augurium**, a obavljali su ga auguri **(augures)**, a prema utrobama životinja haruspici **(haruspices)**.

**Rimski kalendar** – 46. pr. Kr. reforma pod Julijem Cezarom. Tri stalna dana u svakom mjesecu – prvi dan **Kalendae,** peti **Nonae**, trinaesti **Idus** u mjesecu ožujku, svibnju, srpnju i listopadu petnaesti dan, Nonae i sedmi dan u ovim mjesecima.

**Stadioni i cirkovi** – **Kolosej (Colosseum)** i najveći cirk **Circus Maximus**. Bitke brodova u amfiteatru – **naumachiae**. **Gladijatori** – borci s mačem i štitom – **secutores** protiv boraca s mrežom i trozubom – **retarii**. Borci na kolima – **essedarii,** sa zvijerima – **bestiarii**. Znakovi – stisnuta šaka **(pollice presso)** i ispruženi palac **(pollice verso)**.

Rimska književnost

**Razdoblja rimske književnosti:**

1. Prvo ili uvodno razdoblje – od prvih pisanih spomenika do 240. pr. Kr.

2. Drugo ili arhajsko razdoblje – od 240. do 80. pr. Kr.

3. Treće ili zlatno razdoblje – od 80. pr. Kr. do 14. pos. Kr., unutar kojega razlikujemo

 Ciceronovo doba – od 80. do 30. pos. Kr. i Augustovo doba – od 30. pr. Kr. do 14. pos. Kr.

 4. Četvrto ili srebrno razdoblje – od 14. do 117. pos. Kr.

 5. Peto ili razdoblje propadanja – od 117. do 476. pos. Kr.

Prvo ili uvodno razdoblje 240. pr. Kr. – rađanje latinske pismenosti, prevladavaju usmeni oblici, razne pjesme – **carmina** pretežno religiozno-obrednog, gozbenog ili šaljivog karaktera. Arvalska pjesma – u mjesecu svibnju, Carmen saliare – u čast boga Marsa. Zaklinjanja, tužaljke, nadgrobni natpisi, carmina convivalia i carmina triumphalia. 451. pr. Kr. **Zakonik dvanaest ploča**. Državnik **Apije Klaudije Ceko**, graditelj Apijeve ceste.

Drugo ili arhajsko razdoblje – **Lucije Livije Andronik** prevodi Homerovu Odiseju u saturnijskom stihu, **Gnej Nevije** ep *Punski rat*, **Kvint Enije** – *ep Anali*. **Tit Makcije Plaut** (254. -184. pr. Kr.) najveći rimskim komediograf, djela: *Blizanci*, *Hvalisavi vojnik, Ćup ili Škrtac, Amfitrion, Lažljivac, Zarobljenici, Avet*. **Publije Terencije Afer** – komediograf, djela: *Eunuh, Braća*; satiričar **Gaj Lucilije.** Proza: **Marko Porcije Katon Stariji** – djela*: Izvori, O poljoprivredi*. Bio je protivnik širenja grčke kulture i odlučan zagovornik uništenja Kartage: **„Ceterum censeo Carthaginem delendam esse“**. Govornici: braća **Tiberije** i **Gaj Grakho**, te konzuli **Marko Antonije** i **Lucije Licinije Kras**.

Treće ili zlatno razdoblje – Ciceronovo doba od 80. do 30. pr. Kr. – cvate proza. **Marko Tulije Ciceron** (106. -43. pr. Kr) iz Arpina; govori: *Protiv Katiline, Filipike protiv Marka Antonija, Za Seksta* *Roscija Amerina, Za pjesnika Arhiju i Za Milona*; retorička djela: *O govorniku, Brut i* *Govornik*; filozofska djela: *O državi, O zakonima, Rasprave u Tuskulu, O dužnostima, Lelije* *ili o prijateljstvu, Katon Stariji ili o starosti*; napisao je još oko 800 pisama. **Gaj Julije Cezar** (100. – 44. pr. Kr.) – djela: *Zapisi o galskom ratu i Zapisi o građanskom* *ratu*. **Gaj Salustije Krisp** (86. – 35. pr. Kr.) – djela: *O Katalininoj uroti, Jugurtin rat*. **Tit Lukrecije Kar** – filozofsko-didaktički ep *O prirodi*. **Gaj Valerije Katul** – pisao je uglavnom pjesme ljubavne tematike.

Augustovo doba od 30. pr. Kr. do 14. pos. Kr. – cvate poezija, književni krug oko **Mecenata, Mesale i Azinija Poliona**. **Publije Vergilije Maron** (70. – 19. pr. Kr.) – djela: *Pastirske pjesme (Bukolike), Ratarske pjesme (Georgica),* ep *Eneida*. **Kvint Horacije Flak** (65. -8. pr. Kr.) – djela: *Epode i Satire, Pjesme ili Carmina, Pisma (Epistulae)* – najpoznatija *Pjesničko umijeće (Ars poetica)*. Elegičari: **Albije Tibul, Sekst Propercije i Publije Ovidije Nazon** (43. pr. Kr. do 18. pos. Kr.) – djela: *Metamorfoze, Ljubavi, Heroides, O kozmetici, Ljubavne vještine, Kalendar,* August ga tjera u Tome na Crnom moru gdje piše: *Tužaljke i Pisma s Crnog mora*. Stručna književnost **Vitruvije** *O graditeljstvu*. Povjesničar **Tit Livije** *Ab urbe condita*.

Četvrto ili srebrno razdoblje – **Seneka** – tragedije, pisma; filozof stoik; satire piše **Juvenal**, a epigrame **Marcijal**. Satirični roman *Satiricon* pisca **Petronija**. **Publije Kornelije Tacit** – povjesničar, djela: *Hisotiae* i *Annales*. U tim djelima prikazuje rimsku povijest od smrti Augustove do kraja Domicijanove vlasti. **Plinije Mlađi** i njegov ujak **Plinije Stariji**. Plinije Mlađii je poznat po pismima koja je pisao znamenitim ljudima onoga doba, kao npr. caru Trajanu. Najpoznatije je njegovao pismo prijatelju Tacitu u kojem opisuje smrt svoga ujaka pred erupcijom Vezuva 79. pos. Kr. gdje su stradali gradovi Pompeji i Herkulanum.

Peto razdoblje – **Apulej** iz Madaure s romanom *Zlatni magarac,* car i filozof na prijestolju **Marko Aurelije** i djelo *Samomu sebi*. **Svetonije** - biograf careva, povjesničar **Amijan Marcelin**. Kršćanska književnost – **apologeti** ili **branitelji** kršćanstva: **Tertulijan**. Patristika – crkveni oci, najpoznatiji **Aurelije Augustin** i njegova djela **Ispovijesti** i **O državi Božjoj**. Posljednji veliki predstavnik antike, filozof i pisac **Boetije** sa svojim djelom **Utjeha filozofije**

Godine 529. car Justinijan zatvara Platonovu akademiju u Ateni, čime formalno započinje razdoblje srednjeg vijek u Europi.